# AEU 2 kalaallisut allattariarsorneq august 2014 – eqimattakkuutaarluni eqqartuinissamut ilitsersuut

## Attaveqatigiittarneq

**1. Facebookimi kikkulluunniit marsersinnaavaatsit?**

**Aajuku marserneqarusunngitsunut siunnersuutitsialaat 14-t.**

**2. Attaveqaatit**

**3. Facebooki, sms-i mobiltelefonillu atugaalinngikkallarmata inuit qanoq attaveqatigiitarsimanerat allaaseriuk**

**Ilinniartut eqimattakuutaarlutik eqqartueqatigiinnissaannut tunngatillugu siunnersuutit**

1. **Ilannguatassiaq atuaruk.**

Atuareerukku quppernerni tulliuttuni suliassartai/akisassartai 1b (ilanngutassiamut tunngasut) aamma 1c (ullutsinni Facebookip atugaanera pillugu) suliarissavatit.

2. **Attaveqaatit atortakkatit allaaserikkit. Sumut atortarpigit? Aamma qaqugukkut atortarpigit?**

Tassani eqqarsaatigineqarsinnaavoq telefon, mobil sms-llu. Amma eqqaaneqarsinnaasunut ilaasinnaapput internetsikkut allatsitinerit imal. nutaarsiassanik atuarnerit. Soorlu aamma atuarnerup nalaani paasissutissanik assigiinngitsunik aallersinnaasarneq eqqaaneqarsinnaavortaaq. Facebook, Ebay aamma Youtube qanoq ilinikkut takuneqartarpat imal. atorneqartarpat? Nammineq aamma eqqaasinnaasasi ilanngullugit allatorsigit.

3. **Facebooki, sms-i mobiltelefonillu atugaalinngikkallarmata inuit qanoq attaveqatigiitarsimanerat allaaseriuk.**

Eqqaamassavat ukiorpaaluit aatsaat qaangiupput nunatsinni mobiltelefoneqalertoqarmat. Taassumalu aamma kinguninngua aamma sms-rsinnaalertoqarmat. Kisianni tamakkua takkutingikkallarmata inuit qanoq imminnut ataveqatigiittarsimanerut allaaserissavat. Soorlu qaaqqusiniarunik qanoq-mita ilortarsimappat? Ikinngutigiilertarneq taamanikkut Facebookeqanngikkallarmat qanormita pinngortarsimava? Aningaasanik nassitsinerit qanormitaava pisarsimappat? Allarpassuarnik aamma ilanngussisinnaavusi.

## Attaveqatigiittarneq

Ukioq manna misilitsinnissami "Attaveqatigiitarneq" qulequtaavoq.

Ullumikkut teknikkikkut inuit imminnut attaveqatigiissinnanerminnut atorsinnaasaminnik arlalippassuarnik peqalernikuupput. Assersuutigiinnartigu illit mobiltelefonit. Taannannguarluunniit kisiat atorlugu sumut tamanut attaveqarsinnaanissat ammarnikuuvoq. Silarsuatsinnik arlalitsigut mikinerulertitsitullusooq inissisimalernikuuvoq. Nunarsuatta illuatungaaniittoq allaffiginiarukku allakkatit elektroniskikkut ingerlaannavik apuutissapput. Sila qanoq issanersoq paasiniarukku toortaalaaginnarnikkut mobilikkut saqqummersissinnaalernikuuat. Nutaarsiassat imaasiallaannaq nittartakkatigut malinnaaffigilersinnaalernikuuvatit. Tassa ullumikkut elektroniskimik attaveqatigiissinnaanerup periarfissaasa ilaannai eqqaaneqarput. Ilissi nammineerlusi aamma eqqaasassaqassajunnarsivusi.

Allaaserisassat tamaasa oqallisigisigit allattuillusilu.

Allaaserisat tamaasa saammereerrusigit toqqagassaq ataaseq toqqassavat.

*Allattuiffissaq / Notater*

*1. Facebookimi kikkulluunniit marsersinnaavaatsit?*

*Aajuku marserneqarusunngitsunut siunnersuutitsialaat 14-t.*

1.b

1.c

*2. Attaveqaatit*

*3. Facebooki, sms-i mobiltelefonillu atugaalinngikkallarmata inuit qanoq attaveqatigiitarsimanerat allaaseriuk*